CELEX: 32021D0594
Language: sl
Date: 2021-04-09 00:00:00
Title: Sklep Sveta (EU) 2021/594 z dne 9. aprila 2021 o stališču, ki se v imenu Evropske unije zastopa v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu o sprejetju standardov v zvezi s poklicnimi kvalifikacijami na področju plovbe po celinskih plovnih poteh

13.4.2021   
               
               
                  SL
               
               
                  Uradni list Evropske unije
               
               
                  L 125/56
               
            
         SKLEP SVETA (EU) 2021/594
         z dne 9. aprila 2021
         o stališču, ki se v imenu Evropske unije zastopa v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu o sprejetju standardov v zvezi s poklicnimi kvalifikacijami na področju plovbe po celinskih plovnih poteh
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Revidirana Konvencija za plovbo po Renu, podpisana v Mannheimu dne 17. oktobra 1868, kakor je bila spremenjena s Konvencijo o spremembi revidirane Konvencije za plovbo po Renu, podpisano v Strasbourgu dne 20. novembra 1963, je začela veljati 14. aprila 1967 (v nadaljnjem besedilu: Konvencija).
                  
               
                     (2)
                  
                  
                     Na podlagi člena 17 Konvencije lahko Centralna komisija za plovbo po Renu (CCNR) sprejme zahteve na področju poklicnih kvalifikacij.
                  
               
                     (3)
                  
                  
                     Evropski odbor za pripravo standardov na področju plovbe po celinskih plovnih poteh (CESNI) je bil ustanovljen 3. junija 2015 v okviru CCNR zaradi razvoja tehničnih standardov za plovbo po celinskih plovnih poteh na različnih področjih, zlasti v zvezi s plovili, informacijsko tehnologijo in posadko.
                  
               
                     (4)
                  
                  
                     Pričakuje se, da bo CESNI na svojem naslednjem zasedanju 15. aprila 2021 sprejel standard za osnovno varnostno usposabljanje za mornarje, ki določa zahteve glede usposabljanja, ki bi jih države članice lahko upoštevale kot svoje nacionalne zahteve (v nadaljnjem besedilu: standard CESNI 20_04), in standard za standardizirane komunikacijske fraze v štirih jezikih, da bi se lahko čolnarji in voditelji čolnov spopadali s situacijami, ki vključujejo težavami pri komuniciranju (v nadaljnjem besedilu: standard CESNI 20_39). Cilj standarda CESNI 20_04 in standarda CESNI 20_39 je olajšati izvajanje zahtev, ki spadajo na področje uporabe Direktive (EU) 2017/2397 Evropskega parlamenta in Sveta (1).
                  
               
                     (5)
                  
                  
                     Pričakuje se, da bo CCNR na svojem plenarnem zasedanju dne 2. junija 2021 sprejela resolucijo, ki bo spremenila Pravilnik o osebju, ki pluje po Renu, da se bi se vključilo sklicevanje na evropski standardi za kvalifikacije na področju plovbe po celinskih plovnih poteh (v nadaljnjem besedilu: standardi ES-QIN), vključno s standardom CESNI 20_04 in standardom CESNI 20_39.
                  
               
                     (6)
                  
                  
                     Namen standarda CESNI 20_04 in standarda CESNI 20_39 je prispevati k ohranjanju najvišje ravni varnosti plovbe po celinskih plovnih poteh in bi spodbujala usklajevanje v okviru Direktive (EU) 2017/2397.
                  
               
                     (7)
                  
                  
                     Primerno je, da se določi stališče, ki se v imenu Unije zastopa v CESNI in CCNR.
                  
               
                     (8)
                  
                  
                     Unija ni članica CCNR ali CESNI. Stališče Unije bi morale zato izraziti države članice, ki so članice teh organov, pri čemer delujejo skupaj v interesu Unije –
                  
               SPREJEL NASLEDNJI SKLEP:
         
            Člen 1
            
               1.   Stališče, ki se v imenu Unije zastopa v CESNI v zvezi s sprejetjem standarda CESNI 20_04 in standarda CESNI 20_39, je, da se strinja z njunim sprejetjem.
            
            
               2.   Stališče, ki se v imenu Unije zastopa v CCNR v zvezi s sprejetjem resolucije o spremembi Pravilnika o osebju, ki pluje po Renu, da se vključi sklicevanje na standarde ES-QIN, vključno s standardom CESNI 20_04 in standardom CESNI 20_39, je, da se podpre vse predloge za uskladitev zahtev iz Pravilnika o osebju, ki pluje po Renu, s standardi ES-QIN.
            
         
         
            Člen 2
            
               1.   Stališče iz člena 1(1) izrazijo države članice, ki so članice CESNI, pri čemer delujejo skupaj v interesu Unije.
            
            
               2.   Stališče iz člena 1(2) izrazijo države članice, ki so članice CCNR, pri čemer delujejo skupaj v interesu Unije.
            
         
         
            Člen 3
            Manjše tehnične spremembe stališč iz člena 1 se lahko dogovorijo brez nadaljnjega sklepa Sveta.
         
         
            Člen 4
            Ta sklep začne veljati na dan sprejetja.
         
         
            V Bruslju, 9. aprila 2021
            
               
                  Za Svet
               
               
                  Predsednica
               
               A.P. ZACARIAS
            
         
         
            (1)  Direktiva (EU) 2017/2397 Evropskega parlamenta in Sveta z dne 12. decembra 2017 o priznavanju poklicnih kvalifikacij na področju plovbe po celinskih plovnih poteh ter razveljavitvi direktiv Sveta 91/672/EGS in 96/50/ES (UL L 345, 27.12.2017, str. 53).